CELEX: E2015J0028
Language: mt
Date: 2016-07-26 00:00:00
Title: Sentenza tal-Qorti tas-26 ta’ Lulju 2016 fil-Kawża E-28/15 — Yankuba Jabbi vs Il-Gvern Norveġiż, irrappreżentat mill-Bord tal-Appelli tal-Immigrazzjoni (Id-Direttiva 2004/38/KE — Dritt ta’ residenza — Drittijiet derivati għal ċittadini ta’ pajjiż terz)

23.3.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 90/8
            
         SENTENZA TAL-QORTI
   tas-26 ta’ Lulju 2016
   fil-Kawża E-28/15
   Yankuba Jabbi vs Il-Gvern Norveġiż, irrappreżentat mill-Bord tal-Appelli tal-Immigrazzjoni
   (Id-Direttiva 2004/38/KE — Dritt ta’ residenza — Drittijiet derivati għal ċittadini ta’ pajjiż terz)
   (2017/C 90/09)
   Fil-Kawża E-28/15, Yankuba Jabbi vs il-Gvern Norveġiż, irrappreżentat mill-Bord tal-Appelli tal-Immigrazzjoni – TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u ta’ Qorti tal-Ġustizzja mill-Qorti Distrettwali ta’ Oslo (Oslo tingrett) rigward l-interpretazzjoni tal-Artikolu 7(1)(b), moqri flimkien mal-Artikolu 7(2) tad-Direttiva 2004/38/KE dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri, il-Qorti, magħmula minn Carl Baudenbacher, President, Per Christiansen u Páll Hreinsson (Imħallef-Relatur), Imħallfin, tat sentenza fis-26 ta’ Lulju 2016, li l-parti operattiva tagħha hija kif ġej:
   Meta ċittadin taż-ŻEE, skont l-Artikolu 7(1)(b) u l-Artikolu 7(2) tad-Direttiva 2004/38/KE, ħoloq jew saħħah ħajja tal-familja ma’ ċittadin ta’ pajjiż terz matul ir-residenza effettiva fi Stat taż-ŻEE għajr dak li tiegħu huwa ċittadin tiegħu, id-dispożizzjonijiet ta’ din l-istess direttiva japplikaw b’analoġija meta l-imsemmi ċittadin taż-ŻEE jirritorna mal-membru tal-familja fl-Istat tad-domiċilju.